**Rune Almenning Jarstein** (født 29. september 1984 i Skien) er en norsk tidligere fotballspiller. Han har tidligere spilt for Odd, Rosenborg, Viking og Hertha. Han har også i lange perioder vært fast førstekeeper på landslaget.

Han mottok Gullballen (Kniksenprisen) som Norges beste fotballspiller i 2018 og ble samme år rangert som den beste keeperen i tysk Bundesliga.

Jarstein er gift med tidligere håndballspilleren for Gjerpen, Hanne-Stine Bratli. Sammen har de to døtre (født 2009 og 2014) og en sønn (født 2020).

Spillestil
----------

Som keeper er han kjent han for sin store rekkevidde i feltet, sin dyktighet med beina og sin raske igangsetting av spillet. I en InStat-oversikt fra 2018 var Jarstein den keeperen i de fem største europeiske ligaene med størst «playmaker-evne som hjelper laget med å starte angrep». Han hadde et snitt på 31,24 «offensive pasninger» per kamp og 19 vellykkede langpasninger per kamp.

Klubbkarriere
-------------

### –2002: Ungdomsår

Jarstein begynte sin karriere i den lokale 3.-divisjonsklubben Herkules i Skien. Det ble tidlig klart at han var et stort keepertalent. Han ble oppdaget av Manchester Uniteds speidere og trente med dem flere ganger som tenåring. Senere har han vært i søkelyset til en rekke klubber, blant annet Bayern München.

### 2002–2007: Odd Grenland

I 2002 kom han til Odds Ballklubb, hvor han fikk sin debut på slutten av sesongen. Det tok tre år før han fikk spille fast på A-laget. Da tidligere keeper Erik Holtan ble solgt til Moss før 2005-sesongen, ble raskt Odds førstevalg på keeperplassen.

Den 11. november 2006 scoret Jarstein sitt første mål for Odd Grenland, da han laget 7–1 -målet på straffespark borte mot Bryne i kvalifiseringskampen om Tippeligastatus 2007. Odd Grenland vant 10–1 sammenlagt.

Odd rykket ned fra Eliteserien etter 2007-sesongen. Jarstein ønsket da å skifte klubb. Han ble linket til både Vålerenga og Rosenborg. Til slutt var det trønderne som trakk det lengste strådet. Kontrakten ble signert rett før nyttår.

### 2008–2010: Rosenborg

I Rosenborg ble Jarstein umiddelbart satset på som førstekeeper våren 2008. Han imponerte både på klubblaget og på landslaget den våren. Både Jarstein og de andre keeperne var tidvis skadet fra sommeren 2008 og utover 2009. Det var hard kamp om keeperplassen i Rosenborg, og da trener Erik Hamrén hentet Daniel Örlund som ny førstekeeper, ønsket ikke Jarstein forlenge kontrakten.

Med Rosenborg ble Jarstein seriemester i 2009-sesongen.

### 2010–2013: Viking

I forkant av 2010-sesongen flyttet Jarstein til Stavangerklubben Viking under ledelse av Åge Hareide. Han signerte en 4-årskontrakt og fikk mye spilletid i hele kontraktsperioden. I perioden 2010 til 2013 spilte Jarstein 150 kamper for Viking, fordelt på 116 i Eliteserien, 14 i cupen og 20 treningskamper. I perioden var han en av de beste spillerne i klubben og ble etter hvert også fast keeper på landslaget. Etter 2013-sesongen ble han tatt ut på "årets lag" av NRK. Da kontrakten med Viking utløp etter fire år, var han fortsatt populær i klubben, og det var ikke klart hvor han skulle spille neste sesong. Han var ønsket av klubber i flere land.

### 2014–: Hertha Berlin i Bundesliga

Fra januar 2014 har Jarstein vært keeper i den tyske bundesligaklubben Hertha Berlin. Det første halvannet året var han reservekeeper. Sommeren 2015 fikk han beskjed om at han kunne forlate klubben dersom han ønsket, og ble blant annet koblet til Celtic. Jarstein valgte å bli værende. Da den tidligere førstekeeperen Thomas Kraft ble skadet i september 2015, ble Jarstein etter kort tid førstekeeper i klubben.

Den tyske storavisen Bild rangerte Jarstein som årets beste keeper i Bundesliga sesongen 2016/2017. Sesongen 2018 ble han blant annet i media rangert som den beste keeperen i tysk Bundesliga. Jarstein har kontrakt med den tyske klubben til 2021.

Landslagsspill for Norge
------------------------

Rune Almenning Jarstein har i lange perioder vært fast førstekeeper på det norske A-landslaget.

### U16, U17 og U18

Jarstein spilte fire kamper på U16-laget, fem kamper på U17-laget og åtte kamper på U18-laget for Norge.

### U19 og U21

Jarstein spilte seks kamper for det norske U19-laget, blant annet var han med i troppene som spilte EM i 2002 under ledelse av Bjørn Hansen og senere i 2003 under ledelse av Egil Drillo Olsen.

Jarstein fortsatte karrieren på u-landslagene med 13 kamper på U21-landslaget i årene 2005-2006. Han fikk også bære kapteinsbindet for Norge. Han fikk også være med på landslagssamlinger med A-landslaget i denne perioden.

### A-landslaget

Selv om Jarsteins klubb Odd slet i bunnstriden av Eliteserien i 2007, imponerte U21-keeperen så mye at han fikk debutere på A-landslaget 22. august 2007. Han spilte de siste 45 minuttene i vennskapskampen på Ullevaal da Norge vant 2–1 mot Argentina.

Etter debuten har Jarstein i lengre perioder vært fast landslagskeeper, både som første- og andrevalg.

Priser og utmerkelser
---------------------

* 2016: Årets spiller i spillerorganisasjonen NISO
* 2018: Gullballen (Kniksenprisen) - vinner året 2018

Referanser
----------

1. ↑  varden.no Odd slo Tromsø: "Laban" ikke til å leke med[*død lenke*]
2. ↑   Diario AS, AS.com athlete ID jarstein/17729[Hentet fra Wikidata]
3. ↑   Argentine Soccer Database, oppført som RUNE JARSTEIN, BDFA player ID 58751[Hentet fra Wikidata]
4. ↑   FBref, FBref spiller-ID 27d2618c, oppført som Rune Jarstein[Hentet fra Wikidata]
5. ↑  Rune Jarstein Norges Fotballforbund
6. ↑  Rune Almenning Jarsteins profil - fotball.no
7. ↑  Rune Almenning Jarstein legger opp: – Ingen enkel avgjørelse
8. ↑  Jarstein og Hegerberg vant gullballen, NFF, 5. januar 2019
9. 1 2  Børskongen Jarstein hylles i Tyskland: Enestående, VG, 10. oktober 2018
10. ↑  ta.no United er drømmen for Jarstein, Telemarksavisa, 19. september 2005
11. ↑  fotballmagasinet.no Bayern München sikter seg inn mot Jarstein Arkivert 22. desember 2008 hos Wayback Machine.
12. 1 2  Spillerprofil på RBK
13. ↑  Jarstein klar for RBK, VG, 28. desember 2007
14. ↑  Jarstein drøyer ny kontrakt, RBK-web, 1. oktober 2009
15. ↑  Viking er på ingen måte et steg ned, Aftenposten, 8. mars 2010]
16. ↑  Spillerinfo på Vikingsnettside, sist besøkt 6. januar 2019
17. ↑  Norges desidert beste keeper, Nettavisen, 31. juli 2011
18. ↑  Dette er årets lag i eliteserien, NRK, 10. november 2013
19. ↑  Sa farvel til Viking, Rogalands avis, 30. november 2013
20. 1 2  Rune Jarstein: Die nummer 1 mit der 22 auf dem rücken Arkivert 7. januar 2019 hos Wayback Machine. (tysk), Herthabase, 10. oktober 2018
21. ↑  «Arkivert kopi». Arkivert fra originalen 6. januar 2019. Besøkt 6. januar 2019.
22. ↑  Rune Jarstein ist die nummer 1 bei Hertha BSC (tysk), BZ Berlin, 26. juli 2016
23. ↑  Bragden: Jarstein på årets lag i europas største avis, Dagbladet, 22. mai 2017
24. ↑  Berlinmuren - Portrettintervju i Aftenposten 21. mars 2019
25. ↑  Uttak på U19-landslaget Arkivert 6. januar 2019 hos Wayback Machine. Fædrelandsvennen, 14. juni 2002
26. ↑  Norske gutter herjet i U19-EM, Dagbladet, 13. mai 2018
27. ↑  Kaptein Jarstein, Telemarksavisa, 1. juni 2006
28. ↑  Jarstein imponerer Hareide Arkivert 6. januar 2019 hos Wayback Machine. Varden, 6. oktober 2005
29. ↑  Jarstein etter 10 år med oppturer og nedturer: -Alle gjør feil, det handler om å lære av feilene, Aftenposten, 4. oktober 2017

Eksterne lenker
---------------

* (en) Rune Almenning Jarstein – kategori av bilder, video eller lyd på Commons Rediger på Wikidata
* (en) Rune Almenning Jarstein på Internet Movie Database Rediger på Wikidata
* (de) Rune Almenning Jarstein – Munzinger Sportsarchiv Rediger på Wikidata

* (en) Rune Almenning Jarstein – FIFA Rediger på Wikidata

* (en) Rune Almenning Jarstein – UEFA Rediger på Wikidata

* (en) Rune Almenning Jarstein – Transfermarkt Rediger på Wikidata

* (en) Rune Almenning Jarstein – national-football-teams.com Rediger på Wikidata

* (en) Rune Almenning Jarstein – WorldFootball.net Rediger på Wikidata

* (en) Rune Almenning Jarstein – FootballDatabase.eu Rediger på Wikidata

* (en) Rune Almenning Jarstein – Soccerway Rediger på Wikidata

* (en) Rune Almenning Jarstein – EU-Football.info Rediger på Wikidata

* (de) Rune Almenning Jarstein – Tysklands fotballforbund Rediger på Wikidata
* (no) Spillerprofil på RBK.no
* (no) Spillerprofil på RBKweb.no

| * v
* d
* r
Årets Kniksen (1990–2012). Vinner av Gullballen fra 2014 |
| --- |
| 
* 1990: Erik Thorstvedt
* 1991: Rune Bratseth
* 1992: Rune Bratseth
* 1993: Egil Olsen
* 1994: Rune Bratseth
* 1995: Hege Riise
* 1996: Ole Gunnar Solskjær
* 1997: Nils Arne Eggen
* 1998: Tore André Flo
* 1999: Henning Berg
* 2000: Erik Mykland
* 2001: Ørjan Berg
* 2002: André Bergdølmo
* 2003: Martin Andresen
* 2004: Erik Hagen
* 2005: John Carew
* 2006: John Arne Riise
* 2007: John Carew
* 2008: John Carew
* 2009: Brede Hangeland
* 2010: Anthony Annan
* 2011: Mohammed Abdellaoue
* 2012: Brede Hangeland
* 2013: *Ingen tildeling*
* 2014: Stefan Johansen
* 2015: Ada Hegerberg
* 2016: Ada Hegerberg
* 2017: Joshua King
* 2018: Ada Hegerberg, Rune Almenning Jarstein
* 2019: Caroline Graham Hansen, Martin Ødegaard
* 2020: Caroline Graham Hansen, Erling Braut Haaland
* 2021: Caroline Graham Hansen, Erling Braut Haaland

 |  |


|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Munzinger (sport)
 |